
Parlamentul  României

Camera  Deputaţilor
Comisia pentru Sănătate şi Familie
               Nr.28 /485 / 10 octombrie 2007
A V I Z 

asupra proiectului de Lege pentru aprobarea Ordonanţei de urgenţă a Guvernului nr. 88/2007 cu privire la rectificarea bugetului de stat pe anul 2007 ( PLx 658/2007)

Cu adresa nr. PLx 658 din 2 octombrie 2007, Biroul Permanent, în conformitate cu prevederile art.95 din Regulamentul Camerei Deputaţilor, republicat,  a sesizat Comisia pentru sănătate şi familie, în vederea dezbaterii şi avizării, cu proiectul de Lege pentru aprobarea Ordonanţei de urgenţă a Guvernului nr. 88/2007 cu privire la rectificarea bugetului de stat pe anul 2007 ( PLx 658/2007), secţiunea pentru sănătate.

În urma examinării, în şedinţa din 10.10.2007 Comisia pentru sănătate şi familie a hotărât, cu 14 voturi pentru şi unul împotrivă,  avizarea favorabilă a proiectului de lege, secţiunea pentru sănătate, în forma înaintată de către Guvern.

În raport de obiectul şi conţinutul său, proiectul de lege face parte din categoria legilor ordinare.

